**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr. 38465 / 8696 / 11.07.2024**

**R E F E R A T D E A P R O B A R E**

**privind completarea HCL nr. 77/2012 privind scoaterea din funcțiune a unor mijloace fixe disponibile din domeniul public al Municipiului Târgu-Mureș, concesionate către Compania Aquaserv SA și trecerea acestor mijloace fixe din domeniul public în cel privat al municipiului Târgu Mureș, în vederea valorificării lor conform legislației în vigoare**

 Prin adresa nr. 38185/8654/10.07.2024, Compania Aquaserv S.A. a transmis către S.P.A.D.P. un model de proiect de hotărâre în vederea completării unei hotărâri adoptate de către consiliul local în anul 2012, oferind ca exemplu precedent H.C.L. nr. 360/26.10.2023.

Astfel, prin **H.C.L. nr. 77 din 27.09.2012** *privind scoaterea din funcțiune a unor mijloace fixe disponibile din domeniul public al Municipiului Târgu-Mureș, concesionate către Compania Aquaserv SA și trecerea acestor mijloace fixe din domeniul public în cel privat al municipiului Târgu Mureș, în vederea valorificării lor conform legislației în vigoare*, a fost aprobată scoaterea din funcțiune a acelor mijloace fixe, însă valorificarea acestora nu s-a materializat până în prezent.

Referitor la normele **H.C.L. nr. 360 din 26.10.2023** *privind trecerea din domeniul public în domeniul privat al municipiului Târgu Mureș a unor bunuri aflate în concesiunea Compania Aquaserv S.A. în vederea scoaterii din funcțiune, casării și valorificării acestora,* **articolul 3** al acesteia prevede că ”*Se mandatează Compania Aquaserv S.A., prin reprezentanții săi legali,* *să îndeplinească operațiunile legale de scoatere din funcțiune, valorificare sau casare a bunurilor prevăzute la articolul I din prezenta hotărâre*”, respectiv **articolul 4** prevede că ”*Sumele obținute din valorificarea bunurilor prevăzute la Anexa I a prezentei hotărâri se vor constitui venit la bugetul local*”. Întrucât Municipiul Târgu Mureș nu dispune de spații adecvate pentru depozitarea temporară a mijloacele fixe cu pricina, propunem ca acestea să rămână în administrarea Companiei Aquaserv S.A., până la casarea acestora.

În consecință, în vederea valorificării mijloacelor fixe scoase din funcțiune prin H.C.L. nr. 77/2012, propunem completarea acestei hotărări, în sensul mandatării Companiei Aquaserv S.A. cu îndeplinirea operațiunilor legale de scoatere din funcțiune, valorificare sau casare a acestora, în mod similar cu prevederile H.C.L. nr. 360 din 26.10.2023.

***Având în vedere cele expuse, supunem aprobării Consiliului Local proiectul de hotărâre alăturat.***

**Aviz favorabil al Administrației Domeniului Public**

Director ADP

ing. Moldovan Florian

 Șef Serviciu Juridic și Avize A.D.P.,

C.j. Codarcea Roxana

Întocmit,

C.j. Tudor Făgărășan

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

 **Proiect**

(nu produce efecte juridice)\*

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**privind completarea HCL nr. 77/2012 privind scoaterea din funcțiune a unor mijloace fixe disponibile din domeniul public al Municipiului Târgu-Mureș, concesionate către SC Compania Aquaserv SA și trecerea acestor mijloace fixe din domeniul public în cel privat al municipiului Târgu Mureș, în vederea valorificării lor conform legislației în vigoare**

**Având în vedere:**

a) Referatul de aprobare nr. **38465 / 8696 / 11.07.2024** inițiat de Primar prin Serviciul Public Administrația Domeniului Public *privind completarea HCL nr. 77/2012 privind scoaterea din funcțiune a unor mijloace fixe disponibile din domeniul public al Municipiului Târgu-Mureș, concesionate către SC Compania Aquaserv SA și trecerea acestor mijloace fixe din domeniul public în cel privat al municipiului Târgu Mureș, în vederea valorificării lor conform legislației în vigoare*;

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_\_\_\_\_\_\_\_;

**În conformitate cu prevederile:**

* Ordinului Ministerului Finanţelor Publice nr. 2861/2009 *pentru aprobarea Normelor privind organizarea si efectuarea inventarierii elementelor de natura activelor, datoriilor si capitalurilor proprii*, cu modificările şi completările ulterioare;
* Ordonanţei Guvernului nr. 112/2000 *pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administativ teritoriale,* cu modificările și completările ulterioare;
* Hotărârii Guvernului nr. 841/1995 *privind procedurile de transmitere fără plată şi de valorificare a bunurilor aparţinând instituţiilor publice*, cu modificările şi completările ulterioare;
* Art. 60-62 și 80-82 din Legea nr. 24/2000 *privind normele de tehnică legislativă pentru elaborarea actelor normative*, rep., cu modificările și completările ulterioare;

**În temeiul** art. 129, alin. (1) și alin. (2), lit. c), art. 139, alin. (3), lit. g), art. 196, alin. (1), lit. a), art. 243, alin. (1), lit. a) precum și ale art. 361, alin. (2) și (3) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art. I.** Se aprobă completarea H.C.L. nr. 77/2012 privind scoaterea din funcțiune a unor mijloace fixe disponibile din domeniul public al Municipiului Târgu-Mureș, concesionate către SC Compania Aquaserv SA și trecerea acestor mijloace fixe din domeniul public în cel privat al municipiului Târgu Mureș, în vederea valorificării lor conform legislației în vigoare, cu articolele 2^1 și 2^2, având următorul cuprins:

**”Art. 2^1.** Se mandatează Compania Aquaserv S.A., prin reprezentanții săi legali, să îndeplinească operaţiunile legale de valorificare sau casare a bunurilor prevăzute la articolul 1 din HCL nr. 77/2012.

**Art. 2^2.** Sumele obţinute din valorificarea bunurilor prevăzute în Anexa H.C.L. nr. 77/2012 se vor constitui venit la bugetul local. **”**

**Art.** **II.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public și Compania Aquaserv S.A. .

**Art. III.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.”

**Art. IV.** Prezenta hotărâre se comunică:

* Serviciului Public Administraţia Domeniului Public;
* Companiei Aquaserv S.A.

**Viză de legalitate**

**Secretarul General al Municipiului Târgu Mureș**

**BORDI KINGA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**